01/08/2017 | Administración LocalMunicipal
Muros
Anuncio de aprobación definitiva da modificación da Ordenanza fiscal reguladora do imposto sobre vehículos de tracción mecánica

ANUNCIO DE APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA Logo de ser exposto ao público o acordo de aprobación provisional da modificación da Ordenanza fiscal reguladora do imposto sobre vehículos de tracción mecánica, adoptado polo Pleno na sesión do día 25 de maio de 2017, sen que se presentaran reclamacións, quedou elevado automaticamente a definitivo, polo que se procede publicación íntegra do texto da ordenanza aos efectos establecidos no artigo 17.4 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais: ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA Artigo 1.–Normativa aplicable.1. De conformidade co establecido no artigo 15.2 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais e de acordo co previsto no artigo 59 da devandita Lei segundo o cal o imposto sobre vehículos de tracción mecánica é un tributo de imposición obrigatoria, procédese a aprobar a presente ordenanza fiscal que ten por obxecto regular aqueles aspectos que a Lei remite á súa determinación por parte da Corporación.2. 0 que non estea previsto pola presente ordenanza fiscal réxese polos artigos 92 a 99 do Real Decreto Lexislativo 2/2004, do 5 de marzo, e as súas disposicións complementarias. Artigo 2.–Cota. O imposto esixirase conforme ao cadro de tarifas establecido no artigo 95.1 do Real Decreto Lexislativo 2/2004, do 5 de marzo. Artigo 3.–Bonificacións.1. Gozarán dunha bonificación do 100 por cento da cota os vehículos históricos ou aqueles que teñan unha antigüidade mínima de vinte e cinco anos, contados a partir da data da súa fabricación ou, se esta non se coñecese, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar.2. A bonificación prevista no apartado anterior terá carácter rogado e deberá ser solicitada expresamente polo suxeito pasivo acompañando a seguinte documentación xustificativa: – Copia compulsada da ficha técnica, ou permiso de circulación do vehículo ou o certificado do fabricante ou de Industria respecto da data na que deixou de fabricarse o modelo en cuestión. – No caso de vehículos históricos acreditarase esa condición aportando a catalogación como tal polo órgano competente da comunidade autónoma.3. A concesión da presente bonificación terá efectos a partir do exercicio seguinte a aquel no que se solicite. Artigo 4. En relación coa exención prevista no artigo 93.1 e) da LRFL aplicarase o disposto no artigo 4 do RD Lexislativo 1/2013, polo que se consideran persoas con discapacidade aquelas a quen se lles recoñeceu un grao de discapacidade igual ou superior ao 33%. Considérase que presentan unha discapacidade en grao igual ou superior ao 33% os pensionistas da Seguridade Social que teñan recoñecida unha pensión de incapacidade permanente no grao total, absoluta ou gran invalidez, e aos pensionistas de clases pasivas que teñan recoñecida unha pensión de xubilación por incapacidade permanente para o servizo ou inutilidade. Para o que achegarán a documentación acreditativa da condición que aleguen. A resolución que lles recoñece a pensión terá idéntica validez a estes efectos que o certificado de discapacidade emitido pola Xunta de Galicia. Disposición final A presente ordenanza fiscal entrará en vigor ao día seguinte da publicación do seu texto íntegro no Boletín Oficial da Provincia, conforme o establecido no artigo 17.4 do Real Decreto Lexislativo 2/2004, do 5 de marzo, continuando a súa vixencia ata que se acorde a súa modificación ou derogación expresa. Muros, 26 de xullo de 2017. A alcaldesa María Xosé Alfonso Torres